( 38 ) 
ce quartier livre semblable, et contient toute la doctrine sur laquelle se fondent 
ceulx qui dényent le saint sacrament de l’autel. L’on a quelque peu dissi¬ 
mulé quant à l’annotation des biens du fugitif, si d’aventure l’on eu par ce 
moyen peu descouvrir sa personne, mais l’on y fera doresenavant ce que de 
raison. 
L’on interroge journèlement les prisonniers entre lesquelz y a aucuns bien 
meschantz et taillez, comme semble, de persévérer en leur détestable opi¬ 
nion. Quanta descouvrir aultres complices, il y a petit espoir, s’yl n’est par 
torture, laquelle faicte, semble que n’auray plus de faire en ceste ville. 
Led 1 M e Pierre Lelièvre m’a promis advenir de ce qui surviendra à Valen¬ 
ciennes pour selon ce me régler. 
Mons r le gouverneur reçeut hier lettres de la royne à fin de relaxer le mes- 
sagier prisonnier, ce que a esté faict et sans despens, par commun advis, dont 
m’a requis vous advertir. 
Un quidam m’a dist hier que ceulx de Lille avoient appréhendez deux pri¬ 
sonniers depuis la réception de mes lettres. Ne sçay à la vérité ce qu’il en est, 
considéré que n’ay encorres eu lettres d’iceulx. 
Que sera la fin de cestes, priant le Créateur vous donner, Monseigneur, ce 
que désirez le plus. 
De Tornay, ce 111 e jour de janvier 1544 *. 
Vostre humble serviteur, 
Charles de Tisnacq. 
« 
Monseig 1 , Monseig r le président du privé conseil de Sa Majesté. 
VII. 
Le commissaire Charles de Tisnacq à la reine douairière Marie de Hongrie, 
Gouvernante des Pays-Bas. 
Du 8 janvier 1545. 
Autographe, inédit. — Audience, liasse 26. 
Madame, si très humblement que faire puis à votre bonne grâce me recom¬ 
mande. 
Madame,j’ay par trois mes précédentes adverty monseigneur le président 
de ce qu’estoit survenu sur le faict de ma commission, et combien qu’entens 
1 1545 N. S. 
